Videli ste…
Volám sa Will Trent.
- Prepáčte, je to ťažké. - Po španielsky.
Nepoznám svoju mamu. Ale…
Pochádza z Portorika.
- Antonio. - Ujo Antonio.
Vyzeráš ako tvoja mama.
- Vezmem ťa do Portorika. - Čo?
Zlepšuješ sa.
Neviem, ale rád spoznávam tvoj kraj.
Aj ty si tak trochu odtiaľto.
Ak áno, ešte to necítim.
Synak, si na seba taký prísny. Si výnimočný.
Catalina.
AFTER PÁRTY MAJSTROVSTIEV V SALSE
Papi, čo sa stalo?
Javi, je Catalina v poriadku?
Catalina!
- Vidíš? - Áno.
- A tam tiež. - Hej.
- A tiež… - Hej.
Bola pre nás ako rodina.
Jej mama je zničená. Catalina bola jej jediné dieťa.
Je mi to veľmi ľúto.
Amanda, toto je Ramos Delgado a jeho žena Isabella.
Ramos je kultúrnym atašé z Kolumbie. Sponzoroval Catalinine víza.
Amanda Wagnerová, zástupkyňa riaditeľa GBI. Úprimnú sústrasť.
Ďakujem. Je to strašné. Bola taká mladá.
- Myslíte, že išlo o vraždu? - Máme tu obhliadajúceho lekára.
Pôjdem za ním.
Musíme spraviť toxikológiu.
Ako sme na tom?
Významný pár z Bogoty chce vedieť novinky.
- Jed. - Jed.
- Ako viete? - Má modré pery.
Našli ju tak záchranári. Centrálna cyanóza.
Aj končeky prstov má modrasté.
- Takže nedostatok kyslíka. - Také účinky má mnoho druhov jedu.
Krátko pred odpadnutím tancovala.
- Jed mal rýchly účinok. - Zoznam sa zužuje.
- Bez stôp po vpichoch. - Takže je ešte užší.
Ak jed zamiešali do alkoholu či jedla,
mohol jej ho podsunúť ktokoľvek tu.
Títo ľudia chcú ísť domov.
Mám pre nich zlú správu. Musíme všetkých vypočuť.
Polovica z nich sú cudzinci. Nehovoria anglicky
a v túto hodinu nezoženieme tlmočníka.
Dva roky sa učím Español. Zvládnem to.
Ako sa voláte a videli ste niečo?
Odkiaľ ste?
Z Atlanty, ale mama bola z Portorika.
Ak ste Portoričan, prečo máte taký divný prízvuk?
A prečo tak znie aj vaša angličtina?
Catalina bola talentovaná tanečnica a celý život mala pred sebou.
Vždy sa nájdu ľudia, ktorí závidia talent, ako bol ten jej.
Bola jedinečná.
Čo povedal?
Catalina bola dobrá tanečnica.
Ramos. Hovor po anglicky, láska.
Ospravedlňujem sa. Myslel som, že ste Portoričan.
To aj ja.
Nemôžem uveriť, že je mŕtva. Catalina bola moja tanečná partnerka.
Javi, viem, že je to ťažké, no povedzte nám všetko
o Catalininých posledných hodinách.
Boli sme spolu takmer celú noc.
Nacvičovali sme posledné číslo na ceremóniu.
Tak neskoro?
Skutočný tanec sa tancuje až na after párty.
Tanečníci sa prídu odreagovať.
Catalina rada provokovala. Bola odvážna.
Videli ste ju niečo jesť či piť?
Nie.
Keď tancovala, nechcela jesť ani piť.
Koľko ich ešte asi tak máme?
Takže nič nepovieš?
Čo?
Naozaj? Nevšimla si si na mne nič iné?
Dal si sa ostrihať?
Oblek! Zmenil si ho zo zeleno-hnedej…
Na hnedo-zelenú. Áno. Úplná zmena, však?
Áno. A teraz, keď to vidím, je to veľká zmena.
Takmer až príliš veľká. Potrebujem to rozdýchať.
Musím to spracovať.
Sarkazmus.
Zmysel pre detail nikdy nebol tvojou najsilnejšou stránkou.
Ako, prosím?
Špeciálny agent Trent.
Zmenili ste farbu obleku?
Páči sa mi to. Ide ti to k očiam.
Bonbón Šifónová.
Vďaka, že si si to všimla, Bonbón.
Taká už som.
A tancuješ aj salsu.
Som tu moderátorka, ale áno, tancujem salsu.
A niekto už musí prestať vraždiť ľudí v mojom okolí.
Moja citlivá, milá, krásna a slobodná duša to nezvláda.
Čo nám vieš povedať o Cataline? Poznala si ju?
Poznala? Bola som ňou posadnutá.
Jej postoj, pleť, kozy!
Každý večer som pozorovala, ako sa líči.
Bolo to ako posvätný rituál.
Nikdy predtým som nebola tak blízko k Bohu.
- Ako dobre si ju poznala? - Vôbec.
Ale páčila sa mi.
Ukážeš nám, kde sa líčila?
Samozrejme.
Toto bolo jej miesto.
Nech odpočíva v pokoji.
Dvere boli otvorené, žiadne kamery ani ochranka.
Takže prístup mali tanečníci, hudobníci aj fanúšikovia.
Špeciálny agent, prečo až teraz zisťujem, že si Portoričan?
Neviem, Bonbón. Nezdalo sa mi to relevantné.
Byť Portoričanom je vždy relevantné.
Odlož to. Toto je miesto činu.
- Ako vieš, že som Portoričan? - Všetci o tom hovoria.
Nemajú ťa príliš radi, agent.
Z ktorej strany si Portoričan?
Z maminej.
Takže tvoj otec je Nemec.
Čože? Nie.
- Odkiaľ je teda tá nemecká nátura? - Nie som Nemec.
Pôsobíš tak trochu nemecky.
Možno preto, že si taký napätý. No preto spolu tak dobre vychádzame, papi,
lebo ty si takýto a ja takáto. Chápeš?
Dobre, vráťme sa k prípadu.
Javi povedal, že Catalina pred tancovaním nerada jedla či pila.
Takže ak ten jed nepožila…
Tento mejkap je iný ako ostatné.
Možno ho absorbovala cez kožu.
Nie.
- Smrť kontúrovaním? - Musíme to vziať do labáku.
Vy máte labák na mejkap?
A medzitým prepustíme rukojemníkov?
Nie sú rukojemníci, ale svedkovia.
A nie, ešte ich nemôžeme pustiť.
Hola. Haló. Je to zapnuté?
Ako mám… Vie niekto, ako to funguje?
Panebože.
Čo sa deje?
Moment. Vidíte?
Počujete ma?
Pardon. Bol som príliš blízko.
Ďakujem vám všetkým za…
Hej! Hovor po anglicky, brácho.
- Môžeme už ísť alebo čo? - Ešte nie.
Ešte vás pár vypočujeme
a čakáme na výsledky testov.
Malo by to byť rýchle. Len pár hodín.
Mám tréning!
- Ale prinesieme vám sendviče. - Aké?
Vlastne neviem. Asi tuniakové.
Určite budú aj vegetariánske. A s morčacím mäsom.
Chcem ísť domov!
Dlhá noc?
Včera u nás spali Maxovi kamoši.
Päť chalanov. Jedna kúpeľňa.
To znie ako mučenie.
Preboha, Heller.
Daj si na krk zvonček!
Pamätáte si na forenzné vedecké sympózium minulú jeseň?
Povedal som profesorke, že jej študenti môžu preveriť náš odložený prípad.
Sú v konferenčnej miestnosti
a chcú vám dvom predložiť svoje zistenia.
- V žiadnom prípade. - Nie! Daj to Franklinovi.
Je mimo. Chorý. Buďte milí.
- Koľko majú rokov? - Vysokoškoláci.
- Nie. - Neviem, ako s nimi hovoriť.
Hej. Niečo tam trepne, vieš to.
Nažalujú ma personálnemu. To chceš?
Daj nám hocijakú mŕtvolu.
Nafúknutú, obžratú zverou,
takú, čo sa mi vryje do pamäte.
Bavte sa.
Prešetrenie prípadu
Beverly Rutledgeová, 63 rokov, život venovala službe iným,
dobodaná vo svojej drevárskej dielni v apríli 2003.
V Beverlinom bloku bol útulok. Polícia ho brala ako jednoznačný dôkaz.
To dáva zmysel. Dom plný zločincov.
Áno, ale mýlili sa.
Musí to robiť ten svišťavý zvuk?
Útulok Toni Hollisová
Toto je Toni Hollisová.
Žila v útulku po odpykaní si štyroch rokov
za vraždu priateľa Andreho McCoya.
Vraj to bola sebaobrana, neúmyselná vražda.
V Beverlinej dielni ju videli viac než raz.
Podľa polície to urobila. Bola hlavná podozrivá. Prípad uzavretý.
Ale DNA sa vôbec nezhodovala.
Potom prípad zapadol prachom.
Dobre. A?
Tak sme si prešli Tonine prepisy z vypočúvania.
Spomínala chlapíka v žltom aute Cutlass,
ktorý ju sledoval v noci vraždy.
Tak ste sa rozhodli, že ten chlap zabil Beverly?
Preveril to niekto?
Nie, som rada, že sa pýtate.
Toni považovali za nespoľahlivú pre jej záznam a užívanie drog.
Tí mužskí detektívi ju odpísali.
Detektívky Wendy Seversonová a Lacey Whiteová.
Internalizovaný sexizmus je veľmi bežný.
Dobre, vieme ešte niečo o tom aute?
Prečesali sme online archívy všetkých miestnych novín v rámci pol roka od vraždy
a našli sme toto.
„Obyvatelia Lakewood Heights si majú dávať pozor
po tom, čo žena odrazila útok v parku Crawford Garden.
Výška 180 cm, beloch, hnedé vlasy, fúzy,
šoféroval veľký sedan, Oldsmobile či Buick,
svetlo sfarbený, krémový alebo žltý.“
Ten park je hneď pri Beverlinej štvrti.
A auto Cutlass je Oldsmobile.
- Hej. - Vďaka za to.
Možno ste niečo našli.
Niekto musí vyhrabať spisy toho druhého útoku…
Ja nie.
Prach mi zhoršuje rakovinu.
Dobre, my dve, Kiya. Poďme. Vezmi mi moje sušienky.
Ber si tašku.
Vďaka za rýchlosť. Vyspi sa.
Pete vraví, že Catalinu zabil jed s názvom akonitín.
Zhoduje sa s usadeninami, ktoré Pete našiel v jej mejkape na telo.
Je to prášok vyrobený z kvetu.
Dobre. Hovorili sme s každou tanečníčkou okrem jednej, Roxy Vasquezovou.
- La Roxy? To bude zaujímavé. - Čo to znamená?
Roxy. Catalina.
Čo? O čom to hovoríš?
- Dráma. - Bonbón.
Dobre. Fajn.
Takže Roxy Vasquezová, tunajšia najsexy tanečnica
a asi najlepšia tanečnica vôbec.
Tiež je Portoričanka. Ako my, papi.
Aký má vzťah s Catalinou?
Roxy a Javi spolu kedysi tancovali,
ale potom prišla Catalina a ukradla jej ho.
- Bola neuveriteľná. - S kým teraz tancuje Roxy?
S nikým. Je tu len kvôli špeciálnemu vystúpeniu.
Ale keby sa vrátila k Javimu, mohli by všetko vyhrať.
Aj hlavnú cenu 100-tisíc dolárov.
Dobrá informácia. Kiežby sme ju vedeli skôr.
Nemám krištáľovú guľu. Neviem, čo robíte.
Ak chcete odpovede, klaďte mi otázky.
Jednu mám. Kde je Roxy teraz?
Skús šatne dole v suteréne.
Choď za Roxy. Ja nájdem Javiho.
Ešte raz ti ďakujeme, Bonbón, že si nám vyriešila prípad.
Tu je kľúč od Atlanty.
Tu je vyznamenanie.
A lístky na Beyoncé.
Roxy Vasquezová?
Moment. Ešte som neskončila.
Ako vám pomôžem?
Som agent Will Trent.
Jasné, ten muž odnikiaľ.
Tancujete?
Nie.
Raz som na YouTube našiel kurz salsy. Nedopadlo to dobre.
No tak, ukážem vám to.
Inak neodpoviem na otázky.
Prečo nie?
Dobre. Začnete ľavou nohou vpred a potom zdvihnete pravú…
Ukážete mi to?
Jasné. Vľavo.
Vypočúvame ľudí už celé hodiny. Skrývate sa pred nami?
Neskrývam sa. Potrebovala som trénovať. Ste mimo rytmu.
Prestaňte.
Dobre. Nekričte na mňa.
Ak na vás budem kričať, všimnete si to. Pozrite sa na mňa.
A prečo trénujete?
Nesúťažíte.
Catalina Cortezová vám ukradla partnera.
Ale teraz je už dostupný, však?
Asi áno.
Ak sa poponáhľate,
možno ho získate, agent Trent.
Je to vymyslené meno?
Som sirota. Dostal som ho.
Odkiaľ máte na nohe tie hrozné modriny?
To tancom.
Zranená päta, koleno.
Súčasť práce.
Povedzte mi o svojom vzťahu s Catalinou Cortezovou.
Catalina bola hlupaňa.
Bola to mrcha.
Myslela si, že si zaslúžila to najlepšie.
A to kedykoľvek.
Ako keď si privlastnila Javiho?
To vás muselo naštvať.
Zaobídem sa aj bez neho.
Nechcem z toho nič robiť, ale…
…prečo ste si nezakryli tie modriny?
Všetci sú zahalení telovým mejkapom, ale vy nie.
Venujete mi príliš veľkú pozornosť.
Na to sa spoľahnite.
Prepáčte, že ruším.
Agent Trent, hľadá vás vaša partnerka.
Je na chodbe.
Pokračovanie nabudúce.
Ďakujem.
Priznal sa. Toto mal v batohu.
- Javi. - Mrzí ma to. Veľmi ma to mrzí.
Zabili ste Catalinu?
Áno, zabil som ju.
MEJKAP NA TELO
Máme výsledky z labáku a toto sa zhoduje s jedom, ktorý zabil Catalinu.
Ako ste to urobili?
Jed som jej zamiešal do mejkapu na telo.
To ju zabilo.
Koľko ste ho tam dali?
Neviem. Ako cukru do kávy.
- Ako cukru do kávy? - Áno.
Kedy ste to urobili?
Cez obed. Na poludnie.
Čiže viac ako desať hodín pred jej smrťou?
Hej.
Dobre.
Neurobil to.
- Ako vieš? - Jed sa po štyroch hodinách rozkladá.
Ona sa začala pripravovať až o siedmej.
Je to obetný baránok.
Presne to tvrdím. Klame. Niečo nám uniká.
Predveďme Roxy.
Ako dlho to zvyčajne trvá?
Záleží od prípadu. Môžu to byť hodiny, dni, týždne.
Čo?
Je tu 20-ročný bolonský sendvič.
Zrejme je stále dobrý.
Nechutné.
Prečo to nie je zdigitalizované? Krížové vyhľadávanie dôkazov, výsluchy.
Trvalo by to päť minút a nie päť hodín.
Prepáč, je to ťažké?
Je ťažké získať spravodlivosť pre rezbárku Beverly?
Je to odložený prípad. Berieme vás vážne. Takto to vyzerá.
Nesťažuj sa.
Vyjadrovanie emócií nie je sťažovanie.
- Sklapni. - Dobre. Bože.
Hľadáme toto?
Áno. To je ono.
To je výpoveď k útoku, čo ste našli v novinách.
„Sam Lopez videl pri odchode z miesta činu žlté auto Cutlass.“
Je tu niečo, čo v novinách nebolo. Čiastočné čísla zo značky.
Áno.
Dobre, ideme na to.
Registrácia každého žltého auta Oldsmobile Cutlass
v Georgii v roku 2003.
Kiya mi posiela hlasovky. Prečo to robíte?
- Je to rýchlejšie. - Pre teba, pre mňa otravné.
Je to ako počúvať podcast, ktorý neodoberám.
Čo urobíme teraz? Ako zúžime tento zoznam?
Spravíme krížovú kontrolu mien, či niekto nemá záznam.
Bude to náročné, lebo jedna polovica tých ľudí je už asi mŕtva
a tá druhá si nepamätá, kde boli v čase tej vraždy.
Čerstvé telá sú naj. Čím teplejšie, tým lepšie.
Čo to robíš?
Prečo ho tak držíš? Tak sa mobil nepoužíva.
- Drž ho normálne. - A to je?
Hlasný odposluch.
Pre takých ako vy sa vonku nedá vydržať.
Keby ste počúvali hlasovky,
vedeli by ste, že dievčatá majú poznávaciu značku.
Začína s L-F-2.
Dámy niečo našli.
L-F-2 patrí Waynovi Hensleymu.
Pán Wayne Hensley má viacero priestupkov,
sťažnosti na domáce násilie, nikdy neboli podané žiadne obvinenia.
Stále býva v Atlante, stále žije.
Posvietim si na jeho sociálne siete.
Možno je na TikToku.
Má 65 rokov.
Veková diskriminácia.
Mám lepší nápad. Špehovanie.
Naozaj?
Poďme, mladý.
Spoznávate to?
To je môj mejkap na telo.
Myslel som si.
Pretože tento mejkap otrávil Catalinu.
- Čože? - Javi klame.
Niekoho kryje.
Myslím, že vás.
Catalina vám ukradla tanečného partnera.
A tým vám ukradla aj 100-tisíc.
- Nezabila som ju. - Tak prečo mala váš mejkap?
Neviem.
Asi ho ukradla.
Ako keď mi minulý rok ukradla šaty a potom mi o tom klamala do očí.
Myslí si, že svet patrí jej.
Spýtajte sa kohokoľvek. Privlastňuje si veci.
Ak vám Catalina ukradla mejkap, nebola cieľom ona, ale vy.
Prečo by vás chcel niekto zabiť?
Ak niečo viete, teraz je čas to povedať.
Roxy, neviem, čo sa deje.
Ale ak máte problémy, môžem vám pomôcť.
Ako?
Ako mi môžete pomôcť?
Nepoznáte ma.
Nepoznáte tento svet.
Nepoznáte týchto ľudí.
Už nič viac nepoviem.
Budeme ho len celý deň sledovať?
Mám aj iné hodiny.
Áno, raz som bol na sledovačke tri dni.
Žiadna sprcha, posteľ, len ja a 400 balíčkov cibuľových čipsov.
Kiežby sme ich mali aj tu.
Nemôžete ho zatknúť a preveriť mu DNA?
Prečo? Ten chlap si prišiel oprať.
Musíme čakať a dúfať, že nejakú DNA zanechá niekde,
odkiaľ si ju budeme môcť legálne vziať.
Možno na tej cigarete, čo fajčí.
No tak.
Kto také niečo robí?
Hej. Tak dobre.
- Čo mi ušlo? - Nepoužíva aviváž.
Aviváž je podvod. Oblečenie je už dosť mäkké.
Hej, pozrite na to.
Ideme na to.
Nechaj to tam. A choď preč.
- Ten chlap ma zabíja. - Wayne, čo to robíš?
Robíš umenie zo svojho biologického odpadu?
Musím vystúpiť z auta.
Kiya. Choď sa prejsť.
Cibuľové čipsy
Priamo do ucha, naozaj? Priamo do môjho ucha.
Porodím tu.
Bolí ma brucho.
Ak si niekto prdne, prisahám, že dôjde k ďalšej vražde.
A žiadna porota ma za to neodsúdi.
Bože. Odchádza. Celé je to fiasko.
Kašlať na to. Vzdávam sa. Je mi jedno, kto zabil Beverly.
Kašlem na spravodlivosť. Chcem ísť domov.
Kiya, ubehlo len 90 minút.
- Žuvačka! - Žuvačka!
Aleluja. Vezmime tú vražednú žuvačku a poďme domov.
Keď som zistil, že moja mama pochádzala z Portorika,
prvýkrát v živote som o sebe niečo vedel.
Myslel som si, že to znamená, že budem niečoho súčasťou.
Zrazu som mal minulosť.
Pochádzal som od nejakých ľudí, mal som rodokmeň.
Akoby som získal kotvu.
Akoby som konečne našiel kúsok…
…domova.
Ale pre týchto ľudí som nič.
Som menej ako nič, som outsider.
Moja španielčina je hrozná.
Netancujem salsu.
Všetko, čo som sa naučil o svojej kultúre, mám z knihy.
Ani nie z knihy, z audioknihy.
To je jedno. Koho to zaujíma? Skončili sme?
Na toto nemám čas. Riešim prípad.
Nerobte to. Na všetkom, čo hovoríte, záleží.
A mimochodom, hovoríme o prípade.
Keď som bol malý a veci boli naozaj zlé,
snažil som sa zmiznúť.
Nepútať pozornosť, nerobiť hluk.
A ak som sa veľmi snažil…
…bolo to, akoby som tam bol, ale v skutočnosti som tam nebol.
Tak sa teraz cítim.
Ja som muž odnikiaľ.
Viem, je to úbohé.
Keď som bola na výške, šla som do Kórey s tromi ďalšími Kórejčanmi z Georgie.
Všetci v Soule nás hneď prekukli. Veľkí, hlúpi Kórejčania z Georgie.
No to neznamená, že nie sme Kórejčania.
To, že cítite bariéru pri vstupe do vašej kultúry, neznamená,
že nie je vaša.
Je plným právom vaša.
Cítim sa tak mimo nej.
Čo môžeme urobiť, aby sme vám pomohli? Čo vás zachráni?
Keď vyriešim vraždu Cataliny Cortezovej.
Dobre. To sa mi páči.
Robte si svoju prácu a postavte sa za ňu.
Tí ľudia vás nepoznajú, ale ja áno.
Ten vrah vás podceňuje. Dobre.
Nebude vás teda čakať.
Na bolesť brucha
Dajte si. Ešte si len budujete toleranciu.
Asi to boli tie čipsy.
Pete, že máš dobré správy?
Zdá sa, že ste ho dostali.
- Áno. - Super.
Preverili sme DNA zo žuvačky.
Máme úplnú zhodu v troch prípadoch znásilnenia. Je to jednoznačné.
Informoval som špeciálnu jednotku. Idú poňho.
- A čo Beverly? - Tam zhoda nebola.
On ju nezabil.
- Vďaka, Pete. - Iste.
Práve ste vyriešili tri prípady sexuálneho zneužitia.
Je to skvelé.
Áno, viem. Ale myslela som, že sme vyriešili vraždu.
A čo teraz? Prípad sa znova odloží?
Nie. Chcem sa porozprávať s Toni.
Odpísali ju, lebo bola nespoľahlivá, nestabilná.
To je môj človek. Poďme po ňu.
Javi nám klame a Roxy nám nehovorí, čo vie.
Tak ste prišli za encyklopédiou Bonbón.
Začnime tým, čo vieš o Javim Amenosovi.
Javi sa topí v problémoch s peniazmi.
Jeho rodina má problém dostať sa z Kolumbie.
Zháňa hotovosť, kde sa len dá.
Možno preto klame. Platia ho za to, že to vezme na seba.
Čo vieš o Roxy Vasquezovej?
- Roxy, Roxy, Roxy. Miluje ustrice. - Dobre.
Má psa menom Ču, Pikaču. Nie Ču ako čučať.
Chceme niečo, čo nám pomôže zistiť, kto chcel Roxy zabiť.
Dostávam sa do paláca so spomienkami. Chvíľu to trvá.
- Nenáhli sa. - Ďakujem.
Niečo som si všimla, ale vy povedzte, či je to relevantné.
Vy ste detektívi.
Vždy, keď sa Ramos Delgado začekuje do hotela na služobnú cestu, Roxy
je podľa sociálnych sietí len pár blokov od neho.
Myslíš, že Roxy má pomer s Ramosom?
Ty si to povedal, nie ja. Som len osamelá pozorovateľka faktov.
Ak je to tak, musíme si posvietiť na jeho ženu Isabellu.
Zabi ženu, čo ti spí s manželom, udržíš si jeho peniaze a postavenie.
Ak s ňou chcete hovoriť, tak rýchlo,
lebo hneď po finále idú do Kolumbie.
Ramos je čestný hosť na akejsi recepcii pre boháčov.
Prečo to volajú recepcia?
Stačí povedať obed.
Isabellu zadržať nemôžeme. Má diplomatickú imunitu.
Potrebujeme dôkazy, aby ju kolumbijská vláda zrušila.
Máme len 24 hodín.
Informujme Amandu.
Nech ich predvolá a povie, že má niečo nové.
Zatrasieme klietkou a možno z nej niečo vypadne.
Môžem ísť?
Pred 20 rokmi ste ma nechceli počúvať.
Prečo by som mala hovoriť teraz?
Nie vždy sa nám veci podaria. Teraz sa ich snažíme napraviť.
V pôvodnej výpovedi ste uviedli,
že Beverly ako jedinej záležalo na tom, čo sa s vami deje.
Čo ste tým mysleli?
Bola láskavá.
Nie veľa ľudí je milých na trestancov.
Nemyslia si, že sa môžeme zmeniť.
Ale Bev taká nebola. Dovolila mi byť vo svojej dielni.
- Práca s drevom, však? - Áno.
Vždy to tam voňalo po pilinách a borovici.
Mohla som tam prísť kedykoľvek.
Pomohla vám vyrobiť to?
Áno. Už je to zvyk.
Smiem?
Nádherné.
Prvá vec, ktorú som vyrobila.
Veľa som vďaka tomu vydržala.
V útulku? Čo sa tam dialo?
Ak sa chcete porozprávať, počúvam.
Začalo sa to službami.
Ak ste porušili pravidlo a Jim…
Kto je Jim?
Jim Branson.
Manažér útulku.
Ak ste mu urobili službu, prehliadal isté veci.
Išlo o sexuálne služby?
No tak. Veď viete.
Áno, viem.
Ale tie služby sa zmenili na dohodu s diablom.
So záznamom je takmer nemožné nájsť si bývanie a on to vedel.
Nemohla som platiť nájom.
Jim sa postaral, aby som si naň zarobila. Po jeho.
Privádzal ku mne chlapov a účtoval im.
To ma veľmi mrzí, Toni. Vedela o tom Beverly?
Povedala som jej to.
Povedala, že sa porozpráva s Jimom.
Že zavolá políciu, keď bude treba. Ukončí to.
O týždeň na to ju zabili.
Urobíme všetko v našich silách, aby sme to napravili.
Toto som nečakala.
Tak je to vždy.
Zástupkyňa, ďakujeme, že ste si našli čas stretnúť sa s nami pred letom.
- Iste. Rada vás poinformujem. - Vďaka.
- Prosím, vstúpte. - Áno.
- Božemôj. - Čo?
Takže pre nás máte novinky.
Prepáčte, že ruším.
Catalinine veci ešte musia uvoľniť.
Pán Delgado, pôjdete to so mnou podpísať?
Pravda. Úplne som zabudla.
Ďakujem za pripomienku.
Je to hneď tu. Nepotrvá to dlho.
Samozrejme.
Isabella.
Nemáme veľa času.
Videl som vaše tetovanie, flor de maga.
Aj Roxy mala tetovanie. Kolibríka.
Poznáte ten príbeh, však?
Dvaja milenci, ktorých oddelili a nemohli byť spolu.
Bohovia sa nad nimi zľutovali a jedného z nich zmenili na kolibríka.
A druhého na kvet,
aby si vždy k sebe našli cestu späť.
S Roxy máte pomer.
Váš manžel to zistil. Pokúsil sa ju kvôli tomu zabiť.
Je to tak, pani Delgadová?
Nie. Nerobte to, prosím.
Odchádzame hneď po poslednom tanci. Nemôžete s tým nič urobiť.
- Môžeme vás ochrániť. - Nie. Nemôžete.
Nepoznáte ho.
Prosím, nechajte to tak.
Áno? Áno.
Povedzte Ramosovi, že som v aute.
Čo teraz?
Dostaneme ho.
Skvelé. Ďakujem.
Ľudia, máme to.
Sudca podpísal príkaz pre Jima Bransona.
- Kde je Kiya? Musíme ísť. - Šla po kávu, aby sme vydržali.
Učíte sa.
Hoci odišla už dosť dávno…
Tieto prekliate hlasovky. Tri za poslednú hodinu.
Vypočujete si ich niekedy?
Dobre, ale cez reproduktor a žiadne frflanie.
Detektív, vraveli ste, že chcete prekvapkávanú,
ale už ste mali matchu?
Myslím, že by vám chutila.
Dajte vedieť.
Nie, matcha chutí ako trávnik.
Je tu brutálne veľa ľudí.
Ešte je čas si to rozmyslieť, ak chcete tú matchu.
Je skvelá s ovseným mliekom. Viete čo? Kúpim vám oboje.
Nie. Prečo by to robila?
- Vypijem ju. - Koľko ich tam ešte máš?
Vďakabohu, len jednu.
Dobre, odchádzam z kaviarne. Viete, čo je šialené?
Adresa Jima Bransona je len pár minút odtiaľto.
Zastavím sa tam.
Možno mu v koši nájdem jeho DNA ako naposledy.
Dám vedieť.
Dočerta, Kiya.
Čo robíš na mojom pozemku?
Zatýkam vás za vraždu Beverly Rutledgeovej.
Čo si mi to povedala?
Chcela som povedať, že toto je občianske zatknutie.
Jim Branson, ste zatknutý za vydieranie, obchodovanie s ľuďmi…
- Hej, zostaň tu. - Máte právo mlčať.
Všetko, čo poviete, môže byť použité proti vám na súde.
- Hej, si v poriadku? - Áno.
- Určite? - Áno.
To bolo fakt hlúpe, moja.
Poďme.
Dobre. Už nie si stážistka. Poďme domov.
MEDZINÁRODNÉ FINÁLE V SALSE
To sú Javi a Roxy.
Prečo nie je ten muž vo väzbe? Je to vrah.
Nezatknem muža, o ktorom obaja vieme, že je nevinný.
O čom to hovoríte? Počul som, že sa priznal.
Ja mám inú teóriu.
Catalina bola len náhodnou obeťou.
Chceli ste odstrániť Roxy, lebo Isabella vás kvôli nej chcela opustiť.
A to vás zožieralo. Tak ste niečo urobili.
To je závažné obvinenie, agent.
Existuje aj precedens, nie?
Pred šiestimi rokmi zomrel váš najväčší rival, senátor Ernesto Castaño,
na politickom zhromaždení.
Áno, máme pitevnú správu.
Akonitín. Ten istý jed, ktorý zabil Catalinu.
Potom iste viete, že ma nikdy neobvinili.
Áno, lebo ste si starostlivo vybrali prokurátora.
Aj keby to bola pravda, čo nie je, nemôžete sa ma ani dotknúť.
Chráni ma diplomatická imunita.
To ťa zožiera, že, hermano?
Nie som tvoj hermano.
Nie si.
Tiež som si ťa preveril.
Musí ťa mučiť, že pochádzaš odnikiaľ, že si stále mimo.
Rovnako ako ťa mučí, že ma nemôžeš dostať.
A ty to vieš.
Catalina si to nezaslúžila.
To je pravda. Je to len daň za obchod.
Nikto mi neskríži cestu.
Nič, čo je moje, mi nikto nevezme.
Moje miesto. Moje peniaze.
Ani moju ženu.
Máš to, Faith?
Áno.
Hovorili sme s kolumbijskou vládou a ministerstvom.
Máte zrušenú imunitu. Obžalovaný budete tu.
Chcem svojho advokáta.
- Iste. To by ste mali. - Poďme.
Kolibrík a flor de maga.
Teraz môžeme byť spolu,
lebo muž odnikiaľ poznal starú legendu Tainov
z ostrova, však?
Musel som na ňu naraziť v knihe.
Ďakujeme, agent Trent.
Portoriko môže byť miestom pre náš nový začiatok.
- To by sa mi páčilo. - Áno.
Keď tam nabudúce budem, ozvem sa vám.
Prosím.
Chcete si zatancovať? Zapracujete na svojej salse.
Nuž, naozaj už musím ísť.
Čo? Čaká vás doma niekto?
Možno.
- Ľúbim ťa. - Aj ja teba.
Nie, nečaká na mňa len tak hocikto.
Čaká na mňa krásavica.
Však, Betty?
Ukážem ti, čo som sa dnes naučil.
Si pripravená? Áno.
Moja maličká.
Niečo takéto. Neviem.
Moja maličká. Áno.
Preklad titulkov: Lenka Elsaigh Nedvedova